32003R0649
L 095/13
JURNALUL OFÍCIAL AL UNIUNII EUROPENE
REGULAMENTUL (CE) NR. 649/2003 AL COMISIEI
din 10 aprilie 2003
de modificare a Regulamentelor (CEE) nr. 139/81, (CE) nr. 936/97 și (CE) nr. 996/97 privind importul de produse din sectorul cărnii de vită și mânzat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și de mânzat (1), astfel cum a fost modificat ultima dată prin Regulamentul (CE) nr. 2345/2001 al Comisiei (2),
având în vedere Regulamentul (CEE) nr. 139/81 al Comisiei din 16 ianuarie 1981 de definire a condițiilor de admitere a anumitor sortimente de carne de vită și mânzat congelată la subpoziția 0202 30 50 din Nomenclatura Combinată (3), astfel cum a fost modificat ultima dată prin Regulamentul (CE) nr. 264/1999 (4), în special articolul 5 alineatul (2),
având în vedere Regulamentul (CE) nr. 936/97 al Comisiei din 27 mai 1997 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată (5), astfel cum a fost modificat ultima dată prin Regulamentul (CE) nr. 1781/2002 (6), în special articolul 7 alineatul (2),
având în vedere Regulamentul (CE) nr. 996/97 al Comisiei din 3 iunie 1997 privind deschiderea și modul de gestionare a unui contingent tarifar pentru importul de fleică congelată de animale din specia bovină, aferentă codului NC 0206 29 91 (7), astfel cum a fost modificat ultima dată prin Regulamentul (CE) nr. 1266/98 (8), în special articolul 6 alineatul (2),
întrucât:
(1)
Regulamentele (CEE) nr. 139/81, (CE) nr. 936/97 și (CE) nr. 996/97 prevăd eliberarea unor certificate de autenticitate pentru a putea efectua importuri sau pentru admiterea anumitor mărfuri la anumite subpoziții din Nomenclatura Combinată. Listele cu organismele emitente ale acestor certificate sunt anexate la regulamentele menționate.
(2)
Argentina a modificat denumirea organismului emitent al certificatelor de autenticitate.
(3)
Regulamentele (CEE) nr. 139/81, (CE) nr. 936/97 și (CE) nr. 996/97 trebuie modificate în consecință,
ADOPTĂ PREZENTUL REGULAMENT:
Articolul 1
Anexa II la Regulamentul (CEE) nr. 139/81 se înlocuiește cu textul prevăzut de anexa la prezentul regulament.
Articolul 2
În anexa II la Regulamentul (CE) nr. 936/97, denumirea organismului „Secretaría de Agricultura, Ganadería, Pesca y Alimentación (SAGPyA)” se înlocuiește cu „Secretaría de Agricultura, Ganadería, Pesca y Alimentos (SAGPyA)”.
Articolul 3
În anexa II la Regulamentul (CE) nr. 996/97, denumirea organismului „Secretaría de Agricultura, Ganadería, Pesca y Alimentación (SAGPyA)” se înlocuiește cu „Secretaría de Agricultura, Ganadería, Pesca y Alimentos (SAGPyA)”.
Articolul 4
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 aprilie 2003.